b'\n_START_ARTICLE_\nVejen til v\xc3\xa6lgerne\n_START_SECTION_\nHandling\n_START_PARAGRAPH_\nSkuffelsen efter Danmarks indtr\xc3\xa6delse i EF, de stadig h\xc3\xb8jere skatter og en stigende mistillid til de etablerede politikere var nogle af de ting, som fik mange danske v\xc3\xa6lgere til at s\xc3\xb8ge uden for de gamle partier i l\xc3\xb8bet af 1973. Advokat Mogens Glistrup og borgmester Erhard Jacobsen fors\xc3\xb8gte p\xc3\xa5 hver sin m\xc3\xa5de at kanalisere disse utilfredse v\xc3\xa6lgere i valgkampen op til den 4. december 1973. Filmen er et fors\xc3\xb8g p\xc3\xa5 at skildre disse to folketingskandidater - b\xc3\xa5de som mennesker og som politikere. Filmens optagelser er dokumentariske, men de er sammensat p\xc3\xa5 en m\xc3\xa5de, s\xc3\xa5 de ikke overholder en tidsr\xc3\xa6kkef\xc3\xb8lge, men alligevel skulle give et billede af de skildrede personer.'